Unesco એ શાહરૂખને ચેરિટી માટે સન્માનિત કર્યો અને એ ગૌરવ મેળવનારો પહેલો ભારતીય છે, એ આપણે ત્યાં ન્યુઝ બનતા નથી. માનસિક વિકલાંગ ગરીબ બાળકો માટે ‘મેક આ વિશ ફાઉન્ડેશન’ ઉભું કરવાનું શ્રેય પણ શાહરૂખને જાય છે. Unops જેવી આંતરરાષ્ટ્રીય સંસ્થાએ કિંગખાનને ફર્સ્ટ ગ્લોબલ બ્રાન્ડ એમ્બેસેડર બનાવ્યો છે. પણ આવી માહિતીઓ મહેનત કરીને વાંચવા કે જાણવામાં આપણને રસ નથી. મફતિયા મેસેજમાં જે મળે એને પ્રસાદ સમજીને ગામમાં વહેંચતા ફરવાનું આપણને સારું ફાવે છે. મોદીસહેબની હાજરીમાં શાહરૂખનું ભારતના મોટા દાનવીર તરીકે સન્માન થઈ ચૂક્યું છે.